Source: http://docplayer.fi/1571021-Elatusavun-maaraytyminen.html
Timestamp: 2018-05-26 18:11:27+00:00
Document Index: 15647674

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ', 'tuomioistuin ', 'tuomioistuin ', 'tuomioistuin ', 'Tuomioistuin ', 'tuomioistuin ', 'KKO ']

Elatusavun määräytyminen - PDF
Download "Elatusavun määräytyminen"
1 Elatusavun määräytyminen Lundberg, Vesa Vainio-Kaila, Simo 2009 Hyvinkää
2 Laurea-ammattikorkeakoulu Hyvinkää Liiketalouden koulutusohjelma Oikeudellinen asiantuntijuus Tiivistelmä Vesa Lundberg, Simo Vainio-Kaila Elatusavun määräytyminen Vuosi 2009 Sivumäärä 45 Opinnäytetyö on tutkielmatyyppinen ja aihe on lähtöisin työelämästä esiin tulleista ongelmista. Aiheenamme on käsitellä elatusapua ja siihen liittyviä ongelmia. Lapsen elatusavusta säädetään useissa laeissa ja asetuksissa, mutta tarkkoja laskentaperusteita tai yksityiskohtaisia ohjeita lapsen elatuksen arvioimiseksi ja laskemiseksi ei ole. Käytännössä elatussopimuksen vahvistaminen on ollut tuomioistuimen ja sosiaalitoimen oman harkintavallan varassa ja laskennassa on käytetty apuna erilaisia laskentakaavoja. Tämän vuoksi elatussopimuksissa esiintyy eroavaisuuksia eri paikkakuntien ja jopa saman viraston eri virkailijoiden keskuudessa. Oikeusministeriö sekä sosiaali- ja terveysministeriö asettivat työryhmän selventämään elatusavun arvioimisperusteita. Työryhmämietintö lapsen elatusavun suuruuden arvioiminen (2006:10) valmistui Opinnäytetyön tarkoituksena on avata elatusapuun liittyviä määräytymisperusteita lakien, työryhmämietinnön ja oikeuskirjallisuuden avulla ja tuoda esiin elatusapuun liittyviä erikoistapauksia tulkitsemalla oikeustapauksia sekä selvittää asioita case-esimerkkien avulla. Opinnäytetyön tarkoituksena ei ole uudistaa tai käsitellä varsinaisia laskentakaavoja, vaan tutkia niitä asioita, jotka vaikuttavat elatusavun määrään elatusapua arvioitaessa. Opinnäytetyö keskittyy vain Suomen tilanteeseen, vaikkakin arviointiperusteet ovat samankaltaisia muissa pohjoismaissa. Kirjoittajat ovat työskennelleet elatusapuasioiden parissa työharjoittelujakson aikana asianajo- sekä oikeusaputoimistoissa. Harjoittelujakson aikana molemmille on tullut selväksi, ettei tavallista tilannetta elatusapua arvioitaessa ole, vaan jokainen tapaus on erilainen. Keskeisimpinä lähteinä työssä on käytetty lakeja ja säädöksiä, alan kirjallisuutta, sekä työryhmämietintöä, ja alalla työskentelevien ihmisten haastatteluja. Lapsella on oikeus riittävään elatukseen, vanhemmat huolehtivat siitä yleensä vapaaehtoisesti. Jos perhe hajoaa, esimerkiksi avioeron myötä, lapsen elatus toteutetaan vanhempien kesken sovitulla tavalla. Mikäli sopimukseen ei vapaaehtoisesti päästä, voidaan tilanteessa pyytää apua alan ammattilaisilta. Elatussopimus vahvistetaan lastenvalvojalla tai tuomioistuimessa, jotka tarkastavat samalla onko elatusavun määrä sovittu oikean suuruiseksi. Asiasanat Lapsen elatus, elatusapu, elatuskyky, vanhemmat, lapsi, elatusvastuu
3 Laurea University of Applied Sciences Laurea Hyvinkää Degree Programme in Business Administration Legal Expertise Abstract Vesa Lundberg, Simo Vainio-Kaila Determination of alimony Year 2009 Pages 45 This thesis is a research and the subject comes from working life problems. The purpose of our thesis is to discuss maintenance allowance and problems related to it. Child alimony is regulated in a number of laws and regulations, but there is no exact calculation of the criteria or detailed instructions to assess and calculate it. In practice the affirming of the subsistence agreement has been authorised by the court and the child welfare officer. There have been different kinds of calculations used in order to get the results. As a result of this there are divergences in subsistence agreements in different towns and even between officers in the same office. The Ministry of Justice and the Ministry of Social Affairs set a working group to clarify the criteria for assessing the alimony. The working groups report on lapsen elatusavun suuruuden arvioiminen (2006:10) was completed on 31 May The aim of our thesis is to clarify the basis of the determination through laws, the working group s report and legal literature and to clarify specialities by legal cases and case-examples. The thesis does not intend to renew or to handle the actual calculation formulas, but research issues which have an affect on the amount of child alimony. The thesis only handles the situation in Finland, though the criteria are similar for example in the other Nordic countries. The writers have worked with alimony matters during training periods in advocacy and a legal aid office. During training periods it became clear to both writers that there are no ordinary alimony matters, every case is different. As key sources for this thesis, the writers have used laws, regulations, legal literature and working group reports as well as interviews with those working in the branch. A child has the right for adequate maintenance. Usually the parents take care of it voluntarily. If a family breaks up for example thought divorce child alimony is taken care of by an alimony agreement between the two parents. In case the parents cannot reach an agreement voluntarily, they can ask for help from professionals. The maintenance agreement can be confirmed in a court of law or by a child welfare officer, who also checks that the amount of alimony is accurate for everybody. Key words Child maintenance, alimony, alimony ability, parents, child, to maintain
4 Sisällysluettelo 1 Johdanto Yleistä elatusavusta Lapsen oikeus elatukseen Vanhempien elatusvelvollisuus Lapsen isyyden vahvistaminen Lapsen edustaminen elatusapuasioissa Elatussopimuksen osapuolet Elatusavun vahvistamistavat Elatusavun vahvistaminen sopimuksen avulla Elatusavun vahvistaminen tuomion avulla Elatusavun maksamistavat Toistuvasuoritteinen elatusapu Kertasuoritteinen elatusapu Elatustuki Elatusavun normipohja ja OMTM Yleistä normipohjasta Oikeusministeriön sekä sosiaali- ja terveys ministeriön laatima ohje lapsen elatusavun suuruuden arvioimiseksi (OMTM) OMTM:n tausta Lapsen elatuksen tarpeen arvioiminen Yleiset kustannukset Erityiset kustannukset Päivähoitokulut ja koululaisen aamu- ja iltapäivätoiminnasta aiheutuvat kulut Koulutuskustannukset Erityiset harrastuskustannukset Vakuutusmaksut Erityiset terveydenhoitokustannukset Vähennykset Lapsilisä Lapsen tulot ja varallisuus Vanhempien elatuskyky Elatusvelvollisen tulot Elatusvelvollisen mahdollisuudet hankkia tuloja Vanhemman varallisuus Elatuskykyyn liittyvät vähennykset Yleiset elinkustannukset Asuinkustannukset... 33
5 3.6.3 Erityiset terveydenhuoltokustannukset Auton käyttökustannukset ja työmatkakustannukset Velanhoitomenot Vanhemman muu elatusvastuu Lapsen tapaamisesta aiheutuvat matkakustannukset Lapsikorotus Vanhempien luonapitovähennys Elatusavun muutokset Elatusavun muuttaminen Elatusavun palauttaminen Yhteenveto ja johtopäätökset Opinnäytetyössä onnistuminen ja oma oppiminen LÄHTEET... 45
6 Lyhenteet, Lyhenneluettelo: AdoptioL Laki lapseksiottamisesta /153 ElatusL Laki lapsen elatuksesta /704 EturvaL Elatusturvalaki /671 ElaIndL Laki eräiden elatusapujen sitomisesta elinkustannuksiin /660 HE Hallituksen esitys HLT Laki lapsen huollosta ja tapaamisoikeudesta /361 HolhL Laki holhoustoimesta /442 IsyysL Isyyslaki /700 KHO Korkein hallinto-oikeus KKO Korkein oikeus LLL Lapsilisälaki /796 PL Perustuslaki /731 OECD Organisation for Economic Co-operation and Development OMTM Oikeusministeriön työryhmämietintö 2007:2
7 Oikeustapausluettelo Korkein oikeus KKO 1983 II 74 s. 11 KKO 1988:22 s. 28 KKO 1996:5 s. 24 KKO 1996:29 s. 18 KKO 2005:60 s. 41 Korkein hallinto-oikeus KHO 2000:58 s. 24
8 1 Johdanto Saimme idean tähän opinnäytetyöhön työharjoitteluidemme aikana. Toinen meistä työskenteli asianajotoimistossa ja toinen oikeusaputoimistossa. Työharjoitteluiden aikana huomasimme, että lasten ja heidän vanhempiensa asioihin liittyy monenlaisia ongelmia. Kohtasimme molemmat työharjoittelun aikana näitä asioita, ja monet niistä liittyvät avioeron jälkeiseen tilanteeseen lapsen elatuksesta. Elatusavuista sopiminen voi olla tietyissä tilanteissa haastavaa, koska taustalla on yleensä hyvin tulehtuneet välit vanhempien kesken. Yhteisymmärrykseen pääseminen saattaa olla tällöin hyvin vaikeaa pienimmissäkin asioissa. Elatusavuista sopiminen vaatii monien asioiden huomioon ottamista, jotta lapsen ja vanhempien etu ja oikeusturva olisi taattu. Suurien ongelmien ja epäselvien säädösten vuoksi Oikeusministeriö sekä sosiaali- ja terveysministeriö asettivat työryhmän, jonka tehtävänä oli laatia mietintö elatusavun määräytymisestä ja suuruuden arvioimiseksi. Mietintö Ohje lapsen elatusavun suuruuden arvioimiseksi (työryhmämietintö 2006:10) valmistui Ohjeeseen on laadittu yksityiskohtaisia ohjeita siitä, miten ja mistä elatusapu koostuu ja millä perusteilla sen määrä lasketaan. Tämän päivän Suomessa perheet elävät monien ongelmien keskellä. Useimmiten haavekuva onnellisesta ydinperheestä saa rajun kolauksen, kun asiat eivät suju suunnitellulla tavalla. Avioliitot päättyvät nykyajan Suomessa usein avioeroon, jolloin toinen vanhempi muuttaa ydinperheestä erilleen ja alkaa maksamaan lapsen kanssa elävälle vanhemmalle elatusapua, koska lapsen elatus ei toteudu enää vapaaehtoisesti perhepiirissä. Jotta lapsen tulevaisuus olisi turvattu, on tärkeää sopia riittävästä elatusavun määrästä. Elatusavun määräytyminen on kuitenkin ongelmallista puuttuvien määräytymisperusteiden takia ja tämän vuoksi päätimme työssämme selvittää niitä asioita, jotka vaikuttavat elatusavun määrään. Tutustuimme ohjeeseen harjoittelujaksomme aikana ja päätimme vuoden 2008 alkupuolella, että yhdistämme voimamme ja kirjoitamme opinnäytetyömme elatusavun määräytymisestä, koska olimme molemmat huomanneet elatusavuista sopimisen ongelmallisuuden. Työn tarkoituksena on se, että perehdymme aiheeseen hyvin, jotta voisimme käyttää oppimiamme asioita hyödyksi tulevissa töissämme. Opinnäytetyömme on luonteeltaan lainopillinen tutkielma, jossa on lakien ja säädösten sekä oikeuskirjallisuuden ohella hyödynnetty KKO:n ja KHO:n ratkaisukäytäntöjä. Tarkoituksemme on tehdä opinnäytetyö ensisijaisesti oman oppimisemme tueksi, jota voimme tulevaisuudessa käyttää hyödyksi tulevissa töissämme, joissa saatamme käsitellä elatusapuasioita. Oikeudellisia ongelmia havainnollistetaan opinnäytetyössämme tosielämään luotujen käytännöllisten case-esimerkkien avulla.
9 9 Emme suorita opinnäytetyötämme minkään organisaation alaisuudessa, mutta käytämme apuna Asianajotoimisto Marja Pelli-Nurmea Keravalta, josta saimme työhömme materiaalia ja käytännön näkökulmaa haastattelujen kautta. Haastatteluissa olemme haastatelleet sekä asianajajaa että asianajosihteeriä, jotka molemmat ovat tehneet osaltaan elatusapusopimuksia. Haastattelujen kautta olemme saaneet työllemme pohjaa ja ajatus siitä, että voisimme käyttää case-esimerkkejä opinnäytetyössämme tuli heiltä. Asianajaja, varatuomari Marja Pelli ja asianajosihteeri Eeva-Liisa Rahkonen antoivat työllemme näkökulmaa tosielämästä, mutta heidän sanomisiaan ei ole varsinaisesti käytetty työssä kirjoituslähteinä.
10 10 2 Yleistä elatusavusta 2.1 Lapsen oikeus elatukseen ElatusL 1 :n mukaan lapsella on oikeus saada riittävää elatusta, joka kattaa lapsen aineellisten ja henkisen tarpeiden tyydyttämisen. Tavanomaisessa perheessä, johon kuuluvat äiti, isä ja lapset, tämä on vain periaatteellinen vaatimus, koska lapsen elatus toteutuu vanhempien parhaaksi katsomalla tavalla perhepiirissä. Tilanteessa, jossa toinen vanhemmista on työtön, perheen talous nojautuu suurelta osin työssä käyvän vanhemman tuloihin. Jos rahankäytön suhteen on perheen sisällä ongelmia, siitä pyritään sopimaan perheen sisäisesti. Tilanne muuttuu toisenlaiseksi tilanteessa, jossa perhe hajoaa. Tällöin lapsen elatus ei enää toteudukaan vapaaehtoisesti vanhempien parhaaksi katsomalla tavalla, vaan asiasta pitää konkreettisesti sopia. (Salminen 2002, s. 174) Eron jälkeen vanhemmat muuttavat yleensä erilleen ja lapsi siirtyy asumaan jommankumman vanhemman luokse. Tällöin toisesta vanhemmasta tulee niin sanottu etävanhempi, joka ei asu lapsen kanssa vakituisesti. ElatusL 4 :n mukaan vanhemmalle, joka ei asu pysyvästi lapsensa luona, voidaan määrätä suoritettavaksi elatusta. Vanhemmat voivat erotilanteessa hoitaa elatuksen vapaamuotoisesti, eli sopimuksen tekeminen elatuksen suorittamiseen liittyen ei ole pakollista elatuksen dispositiivisuuden vuoksi. Mikään viranomainen ei siis viranpuolesta määrää lapselle elatusapua. Jos kuitenkin toinen vanhempi vaatii, että asiasta tehdään sopimus, on elatuksesta sopiminen pakollista. Elatussopimuksen tekemiseen on siis ehdoton oikeus vanhempien asuessa eri osoitteissa. Elatussopimus tehdään kirjallisesti ElatusL 7 :stä löytyvien ehtojen mukaisesti. (Salminen 2002, s. 175) 2.2 Vanhempien elatusvelvollisuus ElatusL 1 :n mukaan vanhemmat huolehtivat lapsen riittävästä elatuksesta. Tämä käsite on epäselvä, koska on hyvin vaikea määritellä, mitä sana riittävä missäkin tapauksessa tarkoittaa. Laissa riittävyyden määritelmiä ei ole yksityiskohtaisesti selvitetty. Lain mukaan lapsen aineelliset ja henkiset tarpeet tulee tyydyttää ja hoidoista ja koulutuksesta aiheutuneet kulut pitää kattaa. Oikeuskirjallisuudessa riittävyyden katsotaan kuitenkin sisältävän aineellisilta osin tarvittavan ruuan, lämmön, vaatteet, asunnon ja turvallisen pesuympäristön ja näiden lisäksi koulutuksesta ja hoidosta aiheutuneet kulut. Henkisiltä osin riittävyys sisältää esimerkiksi harrastusten aiheuttamien kulujen kattamisen. (Kangas 2006, s. 124) Vanhempien elatusvelvollisuutta tarkastellessa tulee huomioida se, että vanhemmat ovat velvollisia huolehtimaan lapsen elatuksesta kykyjensä mukaisesti. Vanhemmat ovat vastuussa lapsen elatuksesta yhteisvastuullisesti riippumatta siitä, ovatko he lapsen huoltajia. Lapsen vanhemmilla on lastaan kohtaan ankara elatusvastuu. Elatusvastuusta vanhemmat eivät va-
11 11 paudu, vaikka he eivät asuisi lapsen kanssa samassa taloudessa, eikä siitä voi ElatusL 7 :n perusteella luopua sopimuksella. Ainostaan tilanteessa, jossa lapsi adoptoidaan, lapsen biologiset vanhemmat vapautuvat elatusapujen maksamisesta AdoptioL 14 :n mukaisesti. Lapsen vanhempien elatuskykyä huomioitaessa tulee ottaa huomioon vanhemman ikä, työkyky ja mahdollisuudet osallistua ansiotyöhön, käytettävissä olevat varat ja lakiin perustuva muu elatusvastuu. Vanhemman tulee kuitenkin itsekin saada tarpeeksi rahaa huolehtiakseen omasta elatuksesta. Laissa ei oteta kantaa siihen, mikä on vanhemman itsensä minimissään tarvitsema määrä kuukaudessa. OMTM:ssä lapsen elatuksen määrän arvioimiseksi on otettu kantaa siihen, mikä on vanhemmalle minimimäärä omaan elatukseen. (Kangas 2006, s. 125) Vanhemman ikä Vaikka vanhemman ikä on ElatusL 2 :ssä mainittu ensimmäiseksi vaikuttavaksi seikaksi, se vaikutus itsenäisenä asiana on vähäinen. Yleensä ikää tarkastellaankin työkyvyn tai ansionsaantimahdollisuuksien ohella. Normaalisti 40-vuoden ylittävän henkilön tulotaso nousee kokemuksen karttuessa. Esimerkiksi raskaassa urakkatyössä tai sellaisella alalla, joissa eläkeikä on pienempi kuten sukeltajat, tulotaso kuitenkin pienenee tai saattaa pienentyä iän myötä. (Kaisto & Oulasmaa 1994, s. 114) Vanhemman työkyky Vanhemman työkyvyllä tarkoitetaan henkilön työkyvyn tarkastelemista abstraktilla tavalla. Tarkastelussa tutkitaan henkilön terveydentilaa ja ammatillista osaamista. Lähinnä työkykyä arvioidaan tilanteissa, joissa elatuskyky on alhainen ja samalla mietitään sitä, voisiko tulotaso olla korkeampi henkilön työkyky huomioon ottaen. Oikeuskirjallisuudessa on katsottu, että elatusapu voidaan määrätä laskettua korkeammaksi, kuin etävanhemman todellisen tulotason perusteella voidaan laskea, jos tulotason ja työkyvyn suhde on selvässä ristiriidassa. Oikeuskirjallisuudessa esiintyy myös kantoja, joiden mukaan tulotason nostaminen elatuslaskelmaa vastaavaan tasoon on viimesijainen keino. (Kaisto & Oulasmaa 1994, s ) Vanhemman ansiomahdollisuudet Vanhempien ansaintamahdollisuudet ovat suorassa suhteessa vanhemman työkyvyn kanssa. Lähinnä ansiomahdollisuuksilla tarkoitetaan sitä aikaa, joka vanhemmalla on mahdollista käyttää ansiotyöhön. Esimerkiksi vanhemman suorittama vankeusrangaistus voi poistaa lähes kokonaan vanhemman mahdollisuudet osallistua ansiotyöhön. KKO on todennut tämän asian päätöksessään 1983 II 74. (Kaisto & Oulasmaa 1994, s )
12 Lapsen isyyden vahvistaminen Äitiys on helppo todeta, samoin isyys avioliiton aikana, jolloin molemmat vanhemmat ovat automaattisesti lapsen huoltajia. Tilanteissa, joissa lapsen vanhemmat eivät ole avioliitossa, lapsen isyys on vahvistettava tunnustamalla tai kanteella tuomioistuimelle. Asiasta säädetään IsyysL 3 :ssä, jossa todetaan, että tuomioistuimen on vahvistettava isyys 1) jos mies on ollut lapsen äidin kanssa sukupuoliyhdynnässä lapsen siittämisen aikaan tai 2) miehen siittiöitä on käytetty lapsen hedelmöittämiseen. Yleensä isyyden selvittämisen hoitaa lastenvalvoja, tarvittaessa lääketieteellisellä tutkimuksella. Case 1 Iiro ja Virpi ovat yhteisymmärryksessä todenneet, ettei heidän lapsettomalla avioliitollaan ole tulevaisuutta. He laittavat yhteistuumin avioerohakemuksen vireille tuomioistuimeen He ovat kuitenkin sukupuoliyhteydessä lukuisia kertoja harkinta-aikana, kunnes Virpi tapaa uuden miehen Eemelin, johon hän silmittömästi rakastuu. Harkinta-aika päättyy ja avioero tulee voimaan. Virpi saa tämän kirjeitse tiedoksi ja kertoo asiasta Eemelille, joka välittömästi kosii Virpiä ja ei aikaakaan, kun he avioituvat maistraatissa. Virpi huomaa olevansa raskaana pian häiden jälkeen ja lääkäri toteaa Virpin olevan noin kolmannella kuulla raskaana. Virpi kauhistuu, koska Eemeli ei voi olla lapsen isä, koska he ovat tavanneet vasta kaksi kuukautta aiemmin ja vaihtoehtoja ei ole kuin Iiro. Virpi kertoo asiasta Eemelille, joka on toisaalta onnellinen, mutta samalla häntä vaivaa se, ettei lapsi ole hänen. Iiro kertoo Virpille, ettei hän halua olla lapsen kanssa missään tekemisissä. Eemeli kysyy tutulta oikeustradenomilta, voiko hän esimerkiksi adoptoida lapsen itselleen, ja mitä on tehtävissä jos Iiro esimerkiksi haluaa lapsen nimiinsä kymmenen vuoden kuluttua? V: Eemelin ei tarvitse tehdä asiassa mitään, koska IsyysL 2 :n mukaan ajankohtana voimassa olevan avioliiton aikana syntyneet lapsen ovat automaattisesti yhteisiä lapsia. Laki on erikoinen, koska sillä ei ole merkitystä kuka on siittänyt lapsen, vaan sillä kenen kanssa lapsen äiti on avioliitossa syntymähetkellä. Eemeli on siis lapsesta normaalisti elatusvelvollinen, vaikka avioliitto purkaantuisi.
13 Lapsen edustaminen elatusapuasioissa ElatusL 5 :n mukaan lapsen edustajana elatusasiassa toimii lapsen huoltaja eli se vanhempi, jonka kanssa lapsi vakituisesti asuu, tai lapsen uskottu mies. Lapsen lähivanhemman toimiminen lapsen edustajana on kaikkein yleisin tapa. Edustaminen näkyy selvimmin siinä, että elatusapu maksetaan useimmiten lapsen huoltajalle, vaikka elatusapu onkin juridisesti lapsen varallisuutta. Elatusapua ei ole kuitenkaan tarkoitettu lapsen omaksi käyttörahaksi, vaan se on tarkoitettu nimenomaan lapsen elatusta varten. Elatusavun käyttötarkoitus onkin huoltajan harkinnassa ilman tilitysvelvollisuutta sen käytöstä esimerkiksi elatusvelvollista kohtaan. Elatusavun käytössä voi kuitenkin ilmetä ongelmia, ja tällöin on mahdollista, että tuomioistuin määrätä edunvalvojan sijaisen elatusapuasioihin. Lapsen kanssa asuva vanhempi toimii myös tuomioistuimessa asian kantajana, kun lapsen elatusavusta sovitaan tuomioistuimessa. (Gottberg 2005, s ) Tilanne on ongelmallinen, kun lapsi asettuu asumaan pysyvästi sen vanhemman luokse, joka ei ole hänen huoltajansa. Tällaisessa tilanteessa huoltaja vanhempi olisi tarvittaessa voitava velvoittaa suorittamaan lapselleen elatusapua, mutta kuka olisi tällöin lapsen lakisääteinen edustaja? Toinen vanhempi ei ole ilman huoltosuhteen muuttamista kelpoinen allekirjoittamaan lapsen puolesta elatussopimusta. Koska huoltajavanhempi on taas eturistiriidan vuoksi esteellinen edustamaan lasta, on toinen vanhempi tai joku muu määrättävä uskotuksi mieheksi allekirjoittamaan lapsen puolesta elatussopimus. (Kaisto & Oulasmaa 1994, s. 136) 2.5 Elatussopimuksen osapuolet Elatussopimuksen osapuolia ovat elatusapua saava lapsi ja hänen niin kutsuttu etävanhempi. Mikäli lapsi on otettu huostaan tai ei muusta syystä asu kummankaan vanhemman luona, on mahdollista, että molemmat vanhemmat maksavat elatusapua ja ovat täten yhdessä tai erikseen sopimusosapuolena. Lähtökohtana on kuitenkin lapsen oikeus elatukseen, ja sopiminen tehdään lapsen edun kannalta parhaimmalla mahdollisella tavalla. (Kaisto & Oulasmaa 1994, s. 134) 2.6 Elatusavun vahvistamistavat Elatusavusta laaditaan sopimus ja lastenvalvoja tai tuomioistuin voi vahvistaa sen. Vahvistamistavalla ei ole juridisesti mitään eroa, vaan yleensä kyse on siitä, että jos sopija osapuolilla on hyvät välit, saadaan sopimus tehtyä helposti yhdessä. Jos vanhemmat eivät pääse elatusavusta yhdessä yhteisymmärrykseen, sopimus tehdään esimerkiksi asianajajien tai oikeusavustajien avulla tai sitten tuomioistuin vahvistaa elatusavun. Elatusapu vahvistetaan tuomio-
14 14 istuimen päätöksellä usein myös vanhempien avioeroon liittyvien asioiden, kuten avioero, lapsen huolto ja tapaamisoikeus, yhteydessä. (Salminen 2002, s ) Elatusavun vahvistaminen sopimuksen avulla Elatusavun vahvistamisesta sopimuksella säädetään ElatusL 7-8 :ssä. ElatusL 7 :ssä säädetään tietyistä elatussopimuksen muotovaatimuksista, jotka sopimuksen tulee täyttää. Sopimus pitää tehdä kirjallisesti ja siitä pitää käydä ilmi seuraavat asiat: Lapsen ja hänen vanhempiensa henkilötiedot Elatusavun määrä Elatusavun maksun aloittamisajankohta Elatusavun suorittamisen päättyminen Maksun suorittamisajankohta ja se kenelle suoritus maksetaan Edellä mainittujen seikkojen lisäksi vanhempien tulee allekirjoittaa sopimus. Lisäksi sopimuksessa täytyy olla lapsen edunvalvojan allekirjoitus, jos hän on joku muu kuin lapsen huoltaja. Jos lapsi on täysivaltainen, eli täysi-ikäinen henkilö jota ei ole tuomittu vajaavaltaiseksi, sopimuksessa pitää olla myös hänen allekirjoituksensa. Muotovaatimusten suhteen on sopimusvapaus. Vanhemmat eivät voi kuitenkaan voi lapsen puolesta luopua heidän oikeudestaan saada elatusta. Tällainen sopimus on ElatusL 7 :n mukaan mitätön. Jos sopimuksessa ei ole tullut esiin kaikkia elatusl 7.1 :n edellyttämiä seikkoja, sopimus ei ole puutteiden perusteella kuitenkaan tehoton. Tällaisessa tilanteessa sopimus pitää käsitellä yleisten varallisuusoikeudellisten säännösten perusteella. Puutteellisten muotosäännösten vuoksi, tehty sopimus ei kuitenkaan voi olla ElatusL:n mukainen elatussopimus, jolloin sitä ei voida vahvistaa lastenvalvojalla eikä tuomioistuimessa. (Kaisto & Oulasmaa 1994, s. 138) Sopimuksen laatimisen jälkeen sopimus toimitetaan lapsen edustajan kotikunnan sosiaalitoimistoon lastenvalvojalle, jossa sopimus tarkistetaan. Lastenvalvoja tarkistaa, että sopimus on ElatusL:n mukainen ja että se on kohtuullinen ja riittävä kaikkien osapuolten elämäntilanteet huomioon ottaen. Elatussopimukset ovat täytäntöönpanokelpoisia, kun ne ovat lastenvalvojan vahvistamia, eli ne ovat yhtä päteviä kuin oikeuden päätökset. Todellisuudessa sosiaalitoimi kuitenkin tarkistaa ainoastaan sen, että lapsen elatusavun määrä ei ole liian alhainen. Liian alhaiseksi elatusavuksi katsotaan kuukausittainen summa, joka ei ylitä kunnan maksaman elatustuen määrää, joka on tällä hetkellä EturvaL 7 :n mukaan 129,91 kalenterikuukautta kohden. Lapselle maksettava elatusapu voidaan kuitenkin vahvistaa erityisperusteita vastaan tätä määrää pienemmäksi, jos etävanhempi on esimerkiksi hyvin pienituloinen. Tällaisessa tilanteessa kunta tulee kuitenkin avustamaan lapsen elatuksessa ja maksaa sen eron, mikä elatustuen ja elatusavun erotuksesta saadaan. (Salminen 2002, s )
15 15 Elatussopimuksen vahvistaminen sosiaalitoimessa ei kuitenkaan ole pakollinen eikä sopimuksen pätevyyden edellytys, koska elatusasiat ovat dispositiivisia asioita. Vapaamuotoinen sopimus on siis sitova lapsen vanhempien kesken. Sosiaalitoimessa vahvistamaton sopimus ei ole kuitenkaan suoraan täytäntöönpanokelpoinen. Tämän vuoksi lapsi ei ole heti oikeutettu saamaan elatustukea, jos elatusvelvollinen jättää maksun suorittamatta, vaan elatustukea varten pitää saada vahvistettu elatussopimus tai tuomioistuimen tuomio. Tilanne on myös sama silloin, jos lähivanhempi haluaa periä maksamatta jääneitä elatusapuja ulosoton kautta. Hänen pitää ensiksi hankkia vahvistettu elatussopimus tai tuomioistuimen tuomio, jonka jälkeen rästiin jääneitä elatusapuja voidaan hakea ulosottoteitse. Sopimuksen vahvistamisen tärkeyttä voidaan havainnollistaa seuraavalla case-esimerkillä. (Gottberg 2005, s. 183) Case 2 Tenho ja Sinikka ovat avioeronsa jälkeen tehneet yhdessä elatussopimuksen. He eivät ole kuitenkaan vahvistaneet sopimusta lastenvalvojalla tai tuomioistuimessa, koska he tekivät se hyvässä yhteisymmärryksessä. Sinikka on tapaillut uutta miestä, josta Tenho on tullut mustasukkaiseksi. Tenho on kiihkonvallassa ilmoittanut Sinikalle, ettei aio maksaa enää elatusmaksuja, koska Tenhon mukaan Sinikka voi pyytää maksuja uudelta varakkaalta miesystävältään Sinikka kauhistuu Tenhon kommentista, koska on kuullut että näin on käynyt hänen ystävänsä tuttavan sukulaiselle. Sinikalla on kuitenkin epäilys, ettei hänen miesystävänsä voi joutua elatusvelvolliseksi hänen lastaan kohtaan. Sinikka päättää kysyä apua naapurissa asuvalta oikeustradenomilta. Onko Tenhon vaatimus pätevä, ja voiko hän jollain tavalla periä saatavansa Tenholta? Sinikalla ei ole suoraa oikeutta periä saatavia Tenholta ulosottoteitse, koska sopimus ei ole täytäntöönpanokelpoinen. Sinikan tulee hakea käräjäoikeudelta vahvistus elatussopimukselle tai yksipuolinen velkomistuomio, ja tämän jälkeen saatavia voidaan hakea ulosottoteitse. Jos Sinikka kokee asian hoitamisen vaikeaksi, hän voi tarvittaessa hakea apua asianajotoimistosta tai oikeusaputoimistosta. Sinikka kysyi myös Tenhon vaatimuksen pätevyydestä. Tenho ei voi vaatia elatusvelvollisuuden siirtoa sen takia, että Sinikka tapailee uutta miestä, vaan elatusvelvollisuus jatkuu kunnes lapsi tulee täysi-ikäiseksi.
16 Elatusavun vahvistaminen tuomion avulla Elatusavun vahvistaminen tuomiolla tulee kyseeseen yleensä silloin, kun asianomaiset eivät pääse elatusavun määrästä yhteisymmärrykseen. Elatusavun selvittäminen hoidetaan usein tuomioistuimessa myös silloin, kun avioeroon päätynyt pari haluaa sopia oikeudessa kaikista eroon liittyvistä asioista helposti samalla kerralla. Kannetta asiassa ajaa ElatusL 13 :n mukaan lapsen edustaja. ElatusL 14 :n mukaan kannetta ajetaan lapsen elatusta koskevassa asiassa siinä käräjäoikeudessa, missä lapsella on kotipaikka. Jos lapsella ei ole kotipaikkaa Suomessa, käsitellään asia siinä Suomen käräjäoikeudessa, jossa lapsella on viimeksi ollut kotipaikka. Niin kuin on jo edellä mainittu, elatusapuasiat ovat luonteeltaan dispositiivisia. Tämä tarkoittaa käytännössä sitä, että osapuolten esittämät vaatimukset antavat käräjäoikeudelle rajat, joiden mukaan päätös on tehtävä. Käräjäoikeus ei voi määrätä elatusapua suuremmaksi kuin on vaadittu, eikä myöskään pienemmäksi kuin on myönnetty. Tuomioistuin voi tarvittaessa käsittelyn yhteydessä selvittää asiaa tarkemmin ja näin ollen muuttaa osapuolten kantoja. Jos elatusavun myönnetty minimimäärä on asetettu elatustukea alhaisemmalle tasolle, tuomarilla on velvollisuus tiedustella, mistä alhainen elatusapuvaatimus johtuu. (Salminen 2002, s.182) ElatusL 10 :n mukaan tuomioistuin vahvistaa elatustuen maksettavaksi pääsääntöisesti siitä päivästä lähtien, jolloin asia on laitettu vireille, tai tuomiossa mainitusta päivästä lähtien. Erityisen painavista syistä on myös mahdollista tuomita elatusapua maksettavaksi taannehtivasti enintään yhden kanteen vireille panoa edeltäneen vuoden ajalta. Elatusvelvollisen onkin syytä olla aktiivinen, koska elatusapujen tuomitseminen maksettavaksi taannehtivasti yli vuoden ajalta ei ole mahdollista ilman sopijaosapuolien vapaaehtoista tahtoa. (Gottberg 2005, s. 182) Case 3 Hermanni ja Liisa tapaavat tanssiravintolassa Ylläksellä. Hermanni on työpaikkansa virkistysmatkalla ja Liisa kavereidensa kanssa laskettelulomalla. Hermannin ja Liisan ilta jatkuu aamuyön puolella Hermannin hotellihuoneessa. Parin kuukauden kuluttua Liisa huomaa kauhukseen olevansa raskaana ja ainut vaihtoehto isäksi on Hermanni. Liisalla ei kuitenkaan ole Hermannista tarkempaa tietoa kuin matkapuhelinnumero. Liisa synnyttää potran poikalapsen, joka saa nimekseen Päiviö. Aikaa kuluu viisi vuotta eikä Liisa ole kehdannut olla missään yhteydessä Hermanniin. Päiviö kyselee välillä isästään, mutta Liisa ei ole kertonut hänelle mitään ja vältellyt aihetta muutenkin.
17 17 Liisan ja Päiviön elämä etenee, mutta heidän rahansa alkavat hiljalleen loppua ja Liisa saakin ajatuksen ja päättää ilmoittaa Hermannille heidän yhteisestä lapsesta. Tällöin Liisa voisi mielestään vaatia Hermannia maksamaan taannehtivasti 5 vuoden aikana kertyneet elatusavut ja samoin tulevat elatusavut siihen asti kunnes Päiviö täyttää 18 vuotta. Liisa ilmoittaa asian Hermannille ja hän tietysti ihmettelee, miksei hänelle ole aiemmin ilmoitettu asiasta. Hermanni kysyykin nyt tutulta oikeustradenomilta, miten hänen tulisi asiassa edetä ja ennen kaikkea onko Liisalla oikeus saada elatusavut taannehtivasti. V: Elatusapua voidaan erityisestä syystä tuomita maksettavaksi enintään vuoden ajalta siitä laskien, kun asia on laitettu käräjäoikeudessa vireille. 5 vuoden elatusapumaksujen maksaminen ei siis ole tässä tilanteessa mahdollista, ilman että molemmat osapuolet ovat siihen halukkaita. Elatusapujen maksaminen tästä eteenpäin on tietysti mahdollista, joten Hermannin on vain hyväksyttävä se tosiasia, että tästä eteenpäin hän on elatusvelvollinen Päiviötä kohtaan, kunnes hän täyttää 18 vuotta, jos isyys on selvitetty esimerkiksi isyyskanteella tuomioistuimessa. 2.7 Elatusavun maksamistavat Toistuvasuoritteinen elatusapu Elatusapua suoritetaan kuukausittain etukäteen lapsen huoltajalle, eli lähivanhemmalle ElatusL 6 :n mukaan, ellei muusta käytännöstä ole sovittu. Käytännössä ehdottomasti yleisintä on kuukausittain maksettava elatusapu. Tarkoitus tässä on se, että kuukausittain maksettava määrä vastaisi lapsen kuukausittaisia tarpeita ja tulisi kokonaisuudessaan käytetyksi. Kuukausittainen elatusmaksu maksetaan lapsen lähivanhemmalle, joka käyttää elatusapurahat parhaaksi katsomallaan tavalla. Lähivanhempi ei ole tilivelvollinen elatusavusta, eikä hän ole velvollinen käyttämään elatusapua tiettyyn asiaan, vaan hänellä on oikeus itse päättää se, mihin rahat käytetään. Etävanhemmalla ei ole oikeutta kysellä siitä, mihin hänen maksamansa elatusapurahat ovat todellisuudessa käytetty. (Kangas 2006, s ) ElatusL 6 :n ilmaisu kuukausittain etukäteen on katsottu tarkoittavan sitä, että elatusapu maksetaan jokaisen kuukauden ensimmäisenä päivänä. Tämä ei kuitenkaan ole pakollinen tapa, vaan elatusavun dispositiivisuuden takia maksupäivästä ja maksuajan jaksotuksesta voidaan sopia vapaamuotoisesti. Tämä vapaaehtoisuus asettaa kuitenkin elatusavun viivästyskoron laskuun tärkeän huomioon otettavan asian. ElatusL 16 b :n mukaan viivästyskorkoa laskettaessa otetaan huomioon vain kalenterikuukaudet. Tämän perusteella tilanteessa, jossa elatusavun eräpäivä on kuukauden ensimmäinen päivä saa elatusvelvollinen viivästyskorotonta
18 18 maksuaikaa kuukauden loppuun asti. Tilanteessa, jossa eräpäivä on taas esimerkiksi kuukauden 15 päivä, saa elatusvelvollinen viivästyskorotonta maksuaikaa seuraavan kalenterikuukauden viimeiseen päivään asti. (Salminen 2002, s. 184) Kertasuoritteinen elatusapu ElatusL 6 :ssä sanotaan myös, että elatusapua voidaan suorittaa eri määräisenä eri ajanjaksoilta. Oikeuskirjallisuudessa puhutaan varsinkin kertasuoritteisesta elatusavusta. Tällainen tapa on kuitenkin mahdollinen vain silloin, kun se on tarpeellista lapsen elatuksen turvaamiseksi tulevaisuudessa. Tavan pitää myös olla elatusvelvollisen kannalta pidettävä kohtuullisena. Tällainen tilanne voisi olla esimerkiksi tilanne, jossa lapsen elatusmaksut maksettaisiin kertasuorituksena lasten asuntona. Keino turvaisi lapsien asumisen ja entisen kasvuympäristön ja samalla elatusvelvollinen saisi aloittaa suoraan niin sanotusti puhtaalta pöydältä. Kertasuoritteinen elatusapu on kuitenkin hyvin harvinainen kuukausittain suoritettavaan elatusapuun nähden, koska siihen liittyy monia riskejä. Ensinnäkin, jos toinen vanhemmista kuolee, elatuksen maksuvelvollisuus päättyy. Laissa ei ole kerrottu, miten tilanteessa silloin käy, mutta epäselväksi kuitenkin jää, pitäisikö tällöin kertasuoritteisen maksun saaneen vanhemman korvata tietty osa elatuksesta kuolinpesälle. Samanlainen ongelmatilanne tulee eteen vanhempien yhteisen lapsen kuollessa. Tällöin herää kysymys siitä pitäisikö kertasuoritteisena elatusapuna maksettu liikaosuus palauttaa lapsen etävanhemmalle. (Salminen 2002, s. 187) Samoin ongelmia tuottaa tilanne, jos elatusvelvollinen määrätään maksamaan lisää elatusta. ElatusL 7 :ssä säädetään, että lapsen puolesta tehty sopimus, jossa on luovuttu oikeudesta saada elatusapua, on mitätön. Tämän lainkohdan mukaan, etävanhempi voi joutua maksamaan lisää elatusapua, vaikka hän olisi sen suorittanut aiemmin kertasuoritteisena. Elatusvelvollisuus ei siis pääty kertasuoritteiseen maksuun. Asiaan liittyvää problematiikkaa voidaan havainnollistaa seuraavalla case-tapauksella. (Kangas 2006, s ) Case 4 Matti ja Maija ovat päättäneet seurustelun edetessä muuttaa yhteiseen kotiin. He ostavat Lahdesta kaksion puoliksi. Aikaa kuluu ja Matti ja Maija saavat asuntovelat maksettua. Tämän aikana heille syntyy myös lapsi Teppo. Lapsen ollessa vuoden ikäinen Matti ja Maija päätyvät eroon ja alkavat miettimään sitä, miten olisi kaikkein parasta tapa maksaa lapsen elatusta. Matti saa idean kertasuoritteisesta elatusmaksusta ja ajattelee, että hän voisi maksaa elatuksen luopumalla omistamastaan asunnon osuudesta. Maija suostuu tähän, koska arvioi, että kuukausisuoritteisena elatusavun saaminen Matilta voisi olla epävarmempaa. Tällaisessa tilanteessa kertasuoritteinen elatusapu on hyvä, koska
19 19 se on lapsen edun mukainen lapsen kodin säilyessä samana ja elatusavun maksuongelmien poistuessa. Matti ajattelee, että tällä keinolla hän voi niin sanotusti unohtaa elatusvelvollisuutensa, koska hänen ei tarvitse enää koskaan huolehtia lapsen elatuksesta. Tämä on kuitenkin väärä luulo, koska ElatusL 7 3 mom. mukaan ei voida tehdä sopimusta, jossa luovuttaisiin elatusvelvollisuudesta. Tämä tarkoittaa Matin tilanteessa sitä, että Maija voi periaatteessa vaatia lapselle lisää elatusapua, jos lapsen elatus sitä vaatii. Kertasuoritteinen elatusapu on siis aina riski maksajan kannalta, koska elatusvelvollisuus ei pääty, vaan jatkuu kunnes lapsi täyttää 18 vuotta. Tuona aikana tilanteet voivat muuttua moneen kertaa ja elatusvelvollinen voi joutua maksamaan lapselle lisää elatusapua. Viimeinen ongelma kertasuoritteisessa elatusavussa on vielä se, että vanhempien roolit voivat muuttua. Varsinkin, jos lapsi on pienenä asettunut asumaan toisen vanhempansa luokse, voi lapsen kasvaessa tulla eteen tilanne, jossa lapsi haluaa muuttaa asumaan toisen vanhempansa luokse. Korkein oikeus on tehnyt tällaisessa asiassa päätöksen, jossa entinen lähivanhempi on velvoitettu maksamaan aiheettomaksi muuttunut kertasuoritteisen elatusavun osa takaisin nykyiselle lähivanhemmalle. Tapauksessa KKO 1996:29 katsottiin, että kertamaksuna suoritettu elatusapu voitiin lapsen elatuksesta annetun lain 12 :n 1 momentin estämättä määrätä palautettavaksi sillä perusteella, että lapsi oli pian kertasuoritteisen maksun jälkeen asettunut pysyvästi asumaan maksun suorittaneen vanhemman luokse. 2.8 Elatustuki EturvaL 1 :n mukaan jokaisella Suomessa asuvalle alle 18-vuotiaan lapselle maksetaan elatustukea tai ryhdytään toimiin, jotka vaikuttavat lapsen elatuksen toteutumiseen. EturvaL 5 :n perusteella elatusturvaa maksetaan tilanteessa, jossa elatusvelvollinen laiminlyö elatussopimuksessa tai tuomiossa määrätyn elatusavun maksamisen. Elatustukea voidaan maksaa myös silloin, kun elatusapu on vahvistettu elatustukea pienemmäksi esimerkiksi elatusvelvollisen heikon maksukyvyn vuoksi. Elatustuen myöntämisen jälkeen sosiaalitoimisto alkaa periä elatusvelvolliselta elatusapua, elatustuen määräisenä. Elatustuen maksaminen kunnan varoista ei siis vähennä elatusvelvollisen vastuuta suorittaa elatusapua täysmääräisenä, vaan kunnalla on oikeus vaatia maksetun elatustuen määrä suoraan elatusvelvolliselta. Elatustuki turvaa siis lapsen elatuksen tilanteissa, joissa elatusvelvollinen laiminlyö jollain tavalla ela-
20 20 tusavun maksamisen ja tilanteissa, joissa etävanhemmalla ei ole riittävää elatuskykyä. (Kangas 2006, s ; Salminen 2002, s ) 3 Elatusavun normipohja ja OMTM 3.1 Yleistä normipohjasta Elatusavusta säädetään lähinnä laissa lapsen elatuksesta. Tämän lisäksi lapsen elatusta säädetään laissa eräiden elatusapujen sitomisesta elinkustannusindeksiin ja elatusturvalaissa. Edellä mainituissa laeissa elatusavulle annetaan karkeat pääpiirteet, mutta tarkkaa määritelmää esimerkiksi elatusavun määräytymisestä ei ole laeista löydettävissä. Käytännössä tämä tarkoittaa sitä, että elatusapu on vahvistettu sosiaalivirastossa ilman oikeita, lainmukaisia työvälineitä. Sama tilanne on myös tuomioistuimissa, jossa sitovia lain mukaisia päätöksiä tehdään ilman tarkkaa lain antamaa ohjeistusta. Toisin sanoen eri paikkakuntien käräjäoikeuksien ratkaisut voivat poiketa toisistaan ja jopa saman käräjäoikeuden eri tuomarien tuomiot voivat poiketa toisistaan vastaavanlaisissa tilanteissa. Elatusapupäätöksiä on kuitenkin tehty pitkään näiden lakien nojalla ja on myös kehitetty erilaisia malleja, joista vanhin elatusavun määrittämistapa on kokonaisharkintaan perustuva lainsäädännöllinen ratkaisu. Tälle on tavanomaista se, että laissa ei ole ollut ylä- tai alarajoja, joiden mukaan elatusapupäätöksiä on voitu tehdä. Kokonaisharkintaan perustuvassa elatusavun määrittämismallissa ei ole ollut tarkkoja ratkaisuohjeita, joiden perusteella elatusvelvollisen tulojen, muiden elatusvastuiden ja julkisten tulonsiirtojen kokonaisvaikutuksien vaikutukset olisi voitu ottaa huomioon arvioitaessa elatusavun suuruutta. Tämä kokonaisharkintaan perustuva malli on edelleen käytössä Suomessa. Malli on kuitenkin siinä suhteessa epäyhtenäinen, että se jättää aivan liian paljon tilaa yksittäisissä tapauksissa epämääräiselle kohtuusarvioinnille. Tämän asian takia Suomessa elatusvelvolliset joutuvat useasti toisista poikkeavaan asemaan (Kangas 2006, s ) Tätä epäyhtenäistä ratkaisumallia on pidetty vakavana yhteiskunnallisena epäkohtana ja tämän vuoksi oikeusministeriö yhdessä sosiaali- ja terveysministeriön kanssa ovat valmistelleet ohjeistuksen, Ohje lapsen elatusavun suuruuden arvioimiseksi, joka valmistui vuonna Ohjeistuksella pyritään soveltamiskäytäntöjen yhdenmukaistamiseen. Ohje on kuitenkin luonteeltaan vain suositus, mitä voidaan pitää oikeuspoliittisena ongelmana. Tämä tarkoittaa sitä, että ohjeen noudattamiselle ei ole laissa määrättyä velvoitetta. Suomi on kuitenkin oikeusvaltio ja oikeusvaltiossa kaiken lainsäädännön tai siihen rinnastettavan alemman normiohjauksen tulee tapahtua valtiosäännön edellyttämässä järjestyksessä. (Kangas 2006, s. 124)